
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 210 

3 Οκτωβρίου 2013 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 136 
Λειτουργία Λογαριασμού Αλληλοβοήθειας Εθελοντών 
Πυροσβεστών του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 5 του άρθρου 18 του ν. 4029/2011 
«Εθελοντισμός στο Λιμενικό Σώμα - Ελληνική Ακτοφυ¬ 
λακή και στο Πυροσβεστικό Σώμα και άλλες διατάξεις» 
(Α' 245). 

β. Της παραγράφου 2 του άρθρου 2 του π.δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α'/141). 

γ. Του π.δ 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α7141). 

δ. Του π.δ 101/2012 «Υπαγωγή του Πυροσβεστικού Σώ¬ 
ματος στη Γενική Γραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α'/167). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθ. 224/2013 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Δημόσιας Τάξης και Προστασίας του Πολίτη, αποφα¬ 
σίζουμε: 

Αρθρο 1 

Σκοπός Λειτουργίας 

Σκοπός της λειτουργίας του έντοκου λογαριασμού 
όψεως υπό την επωνυμία «Λογαριασμός Αλληλοβοήθει¬ 
ας Εθελοντών Πυροσβεστών του Πυροσβεστικού Σώμα¬ 
τος», που έχει συσταθεί δυνάμει της παρ. 5 του άρθρου 
18 του ν. 4029/2011 σε Τράπεζα που δραστηριοποιείται 
και είναι αναγνωρισμένη στην Ελλάδα, είναι η παροχή 
οικονομικής βοήθειας στους μετόχους που αντιμετωπί¬ 
ζουν σοβαρό πρόβλημα με δυσβάστακτες οικονομικές 


επιπτώσεις, σε περιπτώσεις που δεν καλύπτονται επαρ- 
κώς α. από τον ασφαλιστικό φορέα τους και β. από το 
Δημόσιο (για Εθελοντές που είναι ανασφάλιστοι) και οι 
οποίες οφείλονται: 
α) σε θάνατο μετόχου 

β) σε ανικανότητα λόγω τραυματισμού ή πάθησης του 
μετόχου σύμφωνα με τα οριζόμενα στα άρθρα 3 και 4 
του π.δ 133/2002 (Α7109), 

γ) σε βαριά νόσο σύμφωνα με τα οριζόμενα στο άρ¬ 
θρο 15 του π.δ 133/2002 (Α7109) του ιδίου ή μέλους της 
οικογένειάς του, για τη θεραπεία της οποίας απαιτείται 
μεταφορά στο εξωτερικό ή στο εσωτερικό ή η αντιμε¬ 
τώπισή τους απαιτεί πρόσθετες δαπάνες, πέραν εκείνων 
που καλύπτονται από τους ασφαλιστικούς φορείς, 
δ) σε θεομηνίες, σεισμούς ή άλλο σοβαρό ατύχημα, 
ε) σε χρόνια πάθηση σύμφωνα με τα οριζόμενα στο 
άρθρο 15 του π.δ 133/2002 (Α7109) του ιδίου ή μέλους 
της οικογένειάς του μόνο στις περιπτώσεις μετόχων 
που καλύπτονται από ασφαλιστικό φορέα. Ο μέτοχος 
δύναται να επανέρχεται μετά την αρχική του αίτηση 
για παροχή οικονομικής βοήθειας μια φορά κατ’ έτος, 
το δε μέγιστο ύψος της χορηγούμενης οικονομικής ενι- 
σχύσεως δεν μπορεί να υπερβαίνει το ποσό των οκτώ 
χιλιάδων (8.000) ευρώ. Ο χαρακτηρισμός μιας πάθησης 
ως χρόνιας, θα αποδεικνύεται από έγγραφη βεβαίωση 
υπογεγραμμένη από ιατρό του Ασφαλιστικού Φορέα 
του παθόντος. 

Αρθρο 2 
Μέτοχοι 

Μέτοχοι του Λογαριασμού δύνανται να γίνουν οι εν 
ενεργεία εθελοντές του Πυροσβεστικού Σώματος. Οι 
παραπάνω δύνανται να γίνουν μέτοχοι ύστερα από αί¬ 
τησή τους από την ημερομηνία σύστασης του Λογα¬ 
ριασμού ή την απόκτηση της ιδιότητας του Εθελοντή 
Πυροσβέστη, εφόσον η τελευταία είναι μεταγενέστερη. 
Σε περίπτωση που εν ενεργεία εθελοντής του Πυρο¬ 
σβεστικού Σώματος δεν καταστεί μέτοχος εντός του 
έτους σύστασης του Λογαριασμού, δύναται να υποβά- 

λει αίτηση σε μεταγενέστερο έτος με την υποχρέωση 
καταβολής όλων των αναδρομικών εισφορών του και 
τυγχάνει των ευεργετικών διατάξεων μετά την παρέ¬ 
λευση έξι (6) μηνών από την ημερομηνία υποβολής της 
σχετικής αίτησης. 

Άρθρο 3 

Δικαιούχοι και ύψος οικονομικής ενίσχυσης 

1. Δικαιούχοι της οικονομικής ενισχύσεως είναι ο μέτο¬ 
χος και σε περίπτωση θανάτου τα μέλη της οικογένειάς 
του. Ως μέλη οικογένειας του μετόχου προς εφαρμογή 
της παρούσης νοούνται η σύζυγος και τα προστατευ- 
όμενα τέκνα του και, σε περίπτωση που δεν υπάρχει 
σύζυγος και τέκνα, οι γονείς αυτού. 

2. Η οικονομική ενίσχυση για τα μέλη της οικογένει¬ 
ας του μετόχου, της προηγούμενης παραγράφου, θα 
παρέχεται μετά τη συμπλήρωση ενός έτους ευδόκι¬ 
μης εθελοντικής υπηρεσίας από την ημερομηνία της 
εκ μέρους του απόκτησης της ιδιότητας του εθελοντή 
πυροσβέστη. 

3. Το ύψος της χορηγούμενης οικονομικής ενισχύσεως 
ανέρχεται: 

α. Σε περίπτωση θανάτου του εθελοντή κατά την 
εκτέλεση υπηρεσίας και ένεκα ταύτης στο ποσό των 
10.000 ευρώ. 

β. Σε περίπτωση θανάτου του εθελοντή από άλλα 
αίτια στο ποσό των 5.000 ευρώ. 

γ. Σε περίπτωση τραυματισμού κατά την εκτέλεση 
υπηρεσίας και ένεκα ταύτης και στις περιπτώσεις γ', 
δ' και ε' της παρ. 2 του άρθρου 1 του παρόντος δεν 
μπορεί να υπερβαίνει το ποσό των 5.000 ευρώ κατά 
περίπτωση, το οποίο θα καθορίζεται με απόφαση της 
Επιτροπής του άρθρου 5 του παρόντος. 

5. Με απόφαση του Υπουργού Δημόσιας Τάξης και 
Προστασίας του Πολίτη ύστερα από πρόταση της Επι¬ 
τροπής του άρθρου 5 του παρόντος τα παραπάνω ποσά 
μπορεί να αναπροσαρμόζονται λαμβάνοντας υπόψη το 
τρέχον κεφαλαιακό απόθεμα του Λογαριασμού. 

Άρθρο 4 

Πόροι λογαριασμού 

1. Πόροι του λογαριασμού αποτελούν: 

α) η ετήσια εισφορά των μετόχων ύψους 50 ευρώ, 

β) δωρεές, κληρονομιές ή άλλες χαριστικές πράξεις 
υπέρ του σκοπού του Λογαριασμού, 

γ) τόκοι καταθέσεων, 

δ) έσοδα από καλλιτεχνικές ή αθλητικές εκδηλώσεις, 
λαχνούς κ.λπ., 

ε) οικονομικές ενισχύσεις χορηγίες από φυσικά ή νο¬ 
μικά πρόσωπα, δημόσιους και ιδιωτικούς φορείς. 

2. Η ετήσια εισφορά των μετόχων συγκεντρώνεται 
με ευθύνη της Πανελλήνιας Ένωσης Εθελοντών Πυρο¬ 
σβεστικού Σώματος (Π.Ε.Ε.Π.Σ.) εντός του μηνός Ιανου¬ 
άριου έκαστου έτους. Στην συνέχεια κατατίθεται στο 
Λογαριασμό και η αναλυτική κατάσταση των μετόχων 
που κατέβαλαν εισφορές αποστέλλεται στην ταμειακή 
επιτροπή που ορίζεται σύμφωνα με το άρθρο 6 του 
παρόντος. 

3. Η ετήσια εισφορά των μετόχων δύναται να ανα¬ 
προσαρμόζεται με απόφαση του Υπουργού Δημόσιας 
Τάξης και Προστασίας του Πολίτη ύστερα από πρόταση 
της Π.Ε.Ε.Π.Σ. 


4. Τα πρόσωπα (φυσικά και νομικά) που προχωρούν σε 
δωρεές, κληρονομιές ή άλλες χαριστικές πράξεις υπέρ 
του σκοπού του Λογαριασμού, τυγχάνουν των εκάστοτε 
ισχυουσών ευεργετικών διατάξεων περί δωρεάς στο 
Ελληνικό Δημόσιο. 

Άρθρο 5 

Διάθεση χρηματικών ποσών 

1. Η διάθεση των χρηματικών ποσών καθώς και η εν 
γένει διαχείριση ανατίθεται με απόφαση του Αρχηγού 
Πυροσβεστικού Σώματος σε Επιτροπή με διετή θητεία 
αποτελούμενη από: 

α)Έναν Ανώτερο Αξιωματικό, ως πρόεδρο 
β)Έναν Ανώτερο Αξιωματικό-Υγειονομικό 
γ)Έναν Αξιωματικό του Τμήματος Εθελοντισμού της 
Διεύθυνσης Πυρόσβεσης-Διάσωσης του Αρχηγείου Πυ¬ 
ροσβεστικού Σώματος. 

δ) Έναν Εθελοντή Αρχιπυροσβέστη ή Πυρονόμο (μέ¬ 
τοχο του Λογαριασμού) 
ε)Έναν εκπρόσωπο της Π.Ε.Ε.Π.Σ., ως μέλη. 

Ως γραμματέας της Επιτροπής ορίζεται κατώτερος 
Αξιωματικός του Πυροσβεστικού Σώματος χωρίς δικαί¬ 
ωμα ψήφου. Με την ίδια απόφαση ορίζονται αντίστοιχα 
αναπληρωματικά μέλη. 

2. Η Επιτροπή Διαχείρισης συνεδριάζει παρόντων όλων 
των μελών αυτής ή των αναπληρωτών τους. Οι απο¬ 
φάσεις της Επιτροπής λαμβάνονται κατά πλειοψηφία. 

Αρθρο 6 

Λογιστική παρακολούθηση 

1. Η λογιστική παρακολούθηση και η εν γένει κίνηση 
του λογαριασμού ανατίθεται σε Ταμειακή Επιτροπή που 
καθορίζεται από την επιτροπή διαχείρισης του άρθρου 
5 του παρόντος και αποτελείται από δύο εθελοντές 
Πυροσβέστες, πρόεδρο και διαχειριστή (ταμία), που δεν 
μετέχουν στην επιτροπή διαχείρισης. 

2. Οι αναλήψεις μετρητών από τον τηρούμενο σε Τρά¬ 
πεζα λογαριασμό, ενεργούνται κατόπιν απόφασης της 
Επιτροπής Διαχείρισης δια επιταγών ή εντολών πληρω¬ 
μής προς την Τράπεζα, σε περιπτώσεις που ο δικαιούχος 
διαμένει εκτός της έδρας του Ταμείου, υπογραφομένων 
από τον Πρόεδρο της Ταμειακής Επιτροπής ή το νόμιμο 
αναπληρωτή του. 

3. Τηρείται κατάλληλο λογιστικό βιβλίο φυλλομε- 
τρημένο και θεωρημένο από τον Πρόεδρο της Επιτρο¬ 
πής Διαχείρισης. Στο βιβλίο αυτό καταχωρούνται οι 
κατ’ έτος εισπραττόμενες εισφορές και οι κατά μήνα 
ενεργούμενες δαπάνες. Ομοίως τηρείται φάκελος δα¬ 
πανών και των παραστατικών αυτών. 

Αρθρο 7 

Αιτήματα αλληλοβοήθειας-Δικαιολογητικά 

1. Τα αιτήματα αλληλοβοήθειας υποβάλλονται στο 
Τμήμα Εθελοντισμού της Διεύθυνσης Πυρόσβεσης-Δι- 
άσωσης του Αρχηγείου Πυροσβεστικού Σώματος. Στην 
αίτηση που θα υποβάλλεται θα αναφέρεται η οικονομική 
και οικογενειακή κατάσταση του αιτούντος και οι λόγοι 
που επιβάλλουν την οικονομική του ενίσχυση. 

2. Την αίτηση συνοδεύουν κατά περίπτωση τα παρα¬ 
κάτω δικαιολογητικά: 

α) πιστοποιητικό οικογενειακής κατάστασης, 
β) αντίγραφο φορολογικής δήλωσης ή εκκαθαριστικού 
σημειώματος της αρμόδιας ΔΟΥ, 

γ) γνωμάτευση της Ανώτατης Υγειονομικής Επιτροπής 
Πυροσβεστικού Σώματος για τους ανασφάλιστους και 
για τους ασφαλισμένους αντίστοιχη σχετική γνωμάτευ¬ 
ση από τον ασφαλιστικό φορέα τους, 
δ) εγκριτική απόφαση του Υπουργείου Υγείας σε πε¬ 
ρίπτωση ανάγκης μετάβασης στην αλλοδαπή, 
ε) αποδεικτικά έγγραφα δαπανών ασθένειας που δεν 
καλύπτονται από τους ασφαλιστικούς φορείς, 
στ) ληξιαρχική πράξη θανάτου, όταν συντρέχει πε¬ 
ρίπτωση, 

ζ) βεβαίωση οικείου αστυνομικού τμήματος ή άλλης 
Δημόσιας Αρχής στις περιπτώσεις θεομηνιών, πυρκα¬ 
γιών ή άλλων σοβαρών ατυχημάτων, 
η) οποιοδήποτε άλλο σχετικό αποδεικτικό στοιχείο 
προσκομιστεί από τον ενδιαφερόμενο ή ζητηθεί από την 
Επιτροπή Διαχείρισης, προς απόδειξη της οικονομικής 
του δυσχέρειας και ανάγκης. 

3. Η Επιτροπή Διαχείρισης, κατά την εξέταση των 
υποβληθέντων αιτημάτων, δύναται να ζητήσει είτε την 
αυτοπρόσωπη παρουσία των αιτούντων για παροχή πε¬ 
ραιτέρω διευκρινήσεων-πληροφοριών, είτε την προσκό¬ 
μιση οποιουδήποτε στοιχείου (τιμολόγια, εκκαθαριστικά 
σημειώματα εφορίας, ιατρικές γνωματεύσεις κ.λπ.), που 
κρίνει απαραίτητο για τη λήψη της σχετικής απόφασης. 

4. Κατά την εξέταση των υποβαλλόμενων αιτημάτων 
λαμβάνεται απαραιτήτως υτί όψιν το ύψος του αποθεματι- 
κού του λογαριασμού και γίνεται σχετική ειδική μνεία στην 
απόφαση με την οποία χορηγείται η οικονομική ενίσχυση. 

Άρθρο 8 

Υλοποίηση αποφάσεων Επιτροπής Διαχείρισης 

1. Μετά την εγκριτική απόφαση της Επιτροπής Δι¬ 
αχείρισης για πραγματοποίηση δαπάνης, ο Γραμμα¬ 
τέας, αφού συντάξει τα πρακτικά της συνεδρίασης 
και αυτά υπογραφούν από τα συμμετέχοντα μέλη και 
τον Πρόεδρο, αποστέλλει έγγραφη εντολή πληρωμής 
υπογεγραμμένη από τον Πρόεδρο προς την Ταμειακή 
Επιτροπή που έχει τη λογιστική παρακολούθηση στην 
οποία περιέχονταί: 

α) Το σχετικό ποσό ολογράφως και αριθμητικούς 
β) Σύντομη περίληψη της αιτιολογίας της δαπάνης 
γ) Αύξων αριθμός και χρονολογία αποφάσεως 
δ) Ονοματεπώνυμο δικαιούχου. 

2. Με τη λήψη της έγγραφης εντολής πληρωμής, ο 
Πρόεδρος της Ταμειακής Επιτροπής εκδίδει σχετική επι¬ 


ταγή την οποία παραδίδει με απόδειξη στον δικαιούχο 
ή εντολή πληρωμής προς την Τράπεζα που τηρείται ο 
Λογαριασμός για αποστολή του ποσού στον δικαιούχο, 
εφόσον αυτός διαμένει εκτός της έδρας του Ταμείου. 

3. Όλα τα σχετικά δικαιολογητικά ή τα αποδεικτικά 
πληρωμής, μονογραμμένα από τον Πρόεδρο της Επι¬ 
τροπής Διαχείρισης, θα αποστέλλονται στη συνέχεια 
στον Πρόεδρο της Ταμειακής Επιτροπής με επικυρωμέ¬ 
νο αντίγραφο της σχετικής απόφασης για κάθε δαπά¬ 
νη, προκειμένου αφού συσχετισθούν με την αντίστοιχη 
εντολή πληρωμής, να τίθενται στο αρχείο ως παραστα¬ 
τικά της συγκεκριμένης δαπάνης και θα διατηρούνται 
επί δεκαετία. 

Αρθρο 9 

Λοιπές Διατάξεις 

Με απόφαση του Αρχηγού Πυροσβεστικού Σώματος, 
με τη λήξη του οικονομικού έτους, ορίζεται Τριμελής 
Ελεγκτική Επιτροπή απαρτιζόμενη από έναν Ανώτερο 
Αξιωματικό, έναν κατώτερο Αξιωματικό και έναν εκπρό¬ 
σωπο της Π.Ε.Ε.Π.Σ, η οποία προβαίνει στον λογιστικό 
και διαχειριστικό έλεγχο του Λογαριασμού του λήξα- 
ντος οικονομικού έτους, συντάσσοντας σχετική έκθεση 
την οποία υποβάλλει στον Αρχηγό του Πυροσβεστικού 
Σώματος και κοινοποιεί στο Υπουργείο Δημόσιας Τάξης 
και Προστασίας του Πολίτη/Γ ενική Γ ραμματεία Δημόσι¬ 
ας Τάξης και στην Π.Ε.Ε.Π.Σ. 

Άρθρο 10 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 24 Σεπτεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πισΜ: ννβόπΐ33ΐβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01002100310130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































